สวัสดีค่ะ หนูเจ็บช่วงบริเวณหน้าอกมาหลายวันแล้วค่ะ แล้วหัวนมหนูมีขนาดใหญ่ขึ้นพอจับแล้วมันก็หดลง พอสักพักมันก็กลับมาใหญ่อีกเป็นตั้งแต่ื่อวานค่ะ พอวันนี้มาสังเกตุตอนนอน หัวนมแทบไม่ทีทั้งที่ปกติมันมี จะรู้สึกเจ็บแต่ข้างซ้าย เดือนนี้ประจำเดือนยังไม่มานะคะ หนูเป็นโรคอะไรรึป่าวคะ
สวัสดีค่ะ อาการเจ็บหน้าอก คัดตึงเต้านมดังกล่าวมานั้น อาจจะเป็นสาเหตุจากอิทธิพลของฮอร์โมนในแต่ละรอบเดือน ซึ่งจะค่อยๆยุบตึงลงได้เองค่ะ ไม่ได้เป็นภาวะที่บ่งบอกว่าตั้งครรภ์หรือไม่ตั้งครรภ์นะคะ สาเหตุความผิดปกติอื่นๆจากตัวเต้านมเองเช่นมีเต้านมบอบช้ำจากการถูกกระแทก มีก้อนเนื้องอกในเต้านม คลำได้เป็นก้อนชัดเจน หรือมีการอักเสบหรือฝีที่เต้านม เป็นต้นเบื้องต้นแนะนำการไม่ไปบีบจับบริเวณดังกล่าวบ่อยๆ ใ่สเสื้อผ้าที่ไม่รัดบริเวณหน้าอกจนเกินไป หากประจำเดือนมาช้าเกิน 35 วันจากครั้งก่อนควรซื้อชุดตรวจครรภ์ทางปัสสาวะมายืนยันอีกครั้งและหากเต้านมยังเจ็บปวด คัดมาก มีอาการบวม แดง หรือมีของเหลวผิดปกติไหลจากเต้านมร่วมด้วย ควรไปพบแพทย์